Bajarê Hamburgî yê Almanya de şexsê gerîlayê HPG’yî Aslan Kalkan (Yûsûf Aslan)  o ke 14’ê Gulane de Wareyê Pawitişî yê Medya de şehîd kewt, şehîdê menga Gulane ameyî vîrardene.
Aktîvîte de Komîsyonê Keyeyanê Şehîdan ê Hamburgî ra Ayten Dûrmûşe qisey kerd. Dûrmûşe ard ziwan ke Yûsûfan seba azadîya şarê Kurdî ganê xo dayo û va, ’’Şarê Kurdî do çirey nê şehîdanê xo yê qehremanan xo vîrê nêkero. Ma do rêça şehîdanê xo de  xoverdayîşî gird bikerê. ’’Dûrmûşe xoverdayîşê grevê vêşanîye û rojeyê mergî zî silam kerd û vat ke serkewtiş do ê xoverdayoxan bo.’’
Xalê Yûsûf Aslanî Îsmet Kayayî zî nê vatî: ’’Aslan ewladê PKK’yî yo, ewledê heme şarê Kurdî yo. Aslan domanê keyeyêkê neçarî la bianorî bi. Ma sey keyeyê ey do teqîpkarê xîyalanê ey bê.’’
